钦定古今图书集成/历象汇编/庶征典/第145卷 > 《纪梦回文二首》苏轼
## 钦定古今图书集成/历象汇编/庶征典/第145卷 > 《纪梦回文二首》苏轼

十二月二十五日，大雪始晴，梦人以雪水烹小团龙茶，使美人歌以饮。余梦中为作《回文诗》，觉而记其一句云“乱点馀花吐碧衫” ，意用飞燕故事也，乃续之为二绝句云。

酡颜玉碗捧纤纤，乱点馀花吐碧衫。歌咽水云凝静
院，梦惊松雪落空岩。

空花落尽酒倾缸，日上山融雪涨江。红焙浅瓯新火
活，龙团小碾𩰚晴窗。